open-index/open-wikipedia-markdown huggingface dataset:
Žvaigždynas

**Žvaigždynas** – grupė žvaigždžių, tarpusavyje vizualiai susijusių tam tikra konfigūracija. Nors trimatėje kosmoso erdvėje šios žvaigždės gali neturėti ryšio, žiūrint iš Žemės į nakties dangų jas galima sugrupuoti į tam tikras grupes. Senovėje žmonės taip žiūrėdami į dangų kai kurias žvaigždžių grupes/žvaigždynus siejo su tam tikrais simboliais. Dažniausiai tokie simboliai buvo mitiniai personažai arba gyvūnai.

Žvaigždynų sistematikos pradžia buvo Senovės Graikijoje. Hiparcho kataloge minimi 49 žvaigždynai, Klaudijus Ptolemėjus aprašė 48 šiaurinio dangaus žvaigždynus, vėliau tarp jų buvo įterpiami nauji, taip pat sugalvoti pavadinimai pietų pusrutulio žvaigždynams.

1922 m. Tarptautinė astronomų sąjunga (*International Astronomical Union* – IAU) priėmė dabar naudojamą žvaigždynų sąrašą. Jame yra 88 žvaigždynai. Šiuo metu astronomai žvaigždynui priskiria visus sutartame jo užimame plote esančius dangaus kūnus, taip pat ir nematomus plika akimi.

## Žvaigždynai
Žemiau yra pateikiamas šiuolaikinių žvaigždynų sąrašas, surūšiuotas pagal abėcėlę, yra rūšiavimo pagal plotą, lotynišką pavadinimą bei santrumpą galimybė.

## Šaltiniai
Poreikis

**Poreikis** – reikmė, ko nors reikiamybė, būtinumas. Apie poreikių egzistavimą sprendžiama iš elgesio. Sąmoningai jaučiamas poreikis skatina veiklą ir norą pasiekti tikslą. Tikslas šiuo atveju – priemonė savo poreikių patenkinimui. Pasiekęs tikslą, žmogus savo poreikius arba patenkina, arba nepatenkina, arba patenkina iš dalies.

Žmogus yra poreikių derinys, kurį sukuria jo dvasinis pasaulis. Dvasingumo sferai priskiriama poreikių grupė, kuri rodo troškimą pažinti bei atrasti nauja, siekti tiesos bei teisingumo. Dvasingumo sferai priklauso poreikiai, kurie dažnokai verčia žmogų veikti net kenkiant savo asmeniniams interesams. Tai altruizmas bei meilė artimui. Dabar žmogaus poreikius neretai tikslingai formuoja komerciniai interesai. Tam sukuriamos naujos galingos žmogaus įtikinėjimo industrijos. Kasdienė aplinka pripildoma įtikinėjimo, kad žmogui gyvybiškai reikia tam tikrų dalykų.

## Rūšys
Visus poreikius galima suskirstyti į pirminius ir antrinius.

### Pirminiai poreikiai
*Pirminiai poreikiai* – įgimti fiziologiniai poreikiai kaip valgymas, miegas.
Fiziologiniai poreikiai yra žemiausias poreikių piramidės lygmuo, sudarantis jos pagrindą. Kol nepatenkinti žemesniojo lygmens poreikiai, aukštesnio lygmens poreikių patenkinimas nėra toks reikšmingas ir būna prastas motyvas produktyvesniam darbui.
Vartotojas nuolat susiduria su daugeliu nepatenkintų poreikių. Ne visi jie tampa veiklos motyvais, nes vartotojas niekada neturi galimybių visus juos patenkinti. Susidaro poreikių grupės, kurios skiriasi savo svarbumu, kartu ir patenkinimo eiliškumu.

Fiziologiniai poreikiai yra svarbiausi pirminiai poreikiai (maistas, drabužiai, pastogė ir pan.), kurių patenkinimo lygis lemia pačią žmogaus išgyvenimo galimybę. Kol šios grupės poreikiai bent iš dalies nėra patenkinti, į kitas grupes dėmesys nekreipiamas.

*Savisaugos poreikiai*. Jie susiję su kiekvieno žmogaus noru jaustis saugiai, nepatirti fizinio skausmo, nepatekti į nenumatytas nepalankias situacijas.

### Antriniai poreikiai
*Antriniai poreikiai* – tai psichologiniai poreikiai (sėkmė, garbė). Jie vystosi tobulėjant žmogaus asmenybei, didėjant jo gyvenimo patirčiai.

Bendravimo poreikiai. Noras ir galimybė juos patenkinti atsiranda tada, kai pirmųjų grupių poreikiai jau patenkinti. Šie poreikiai apima siekimą būti mylimam šeimoje ir kitose žmonių grupėse, bendrauti su pageidaujamais žmonėmis. Jie gali tapti motyvu derintis prie šių grupių atstovų drabužiais, vartojimo manieromis. Šie poreikiai labai priklauso nuo amžiaus.

Pripažinimo poreikiai reiškiasi tada, kai vartotojo pajamos yra pakankamai didelės ir gali būti skiriamos jo statusui visuomenėje formuoti. Tuo siekiama aplinkinių pripažinimo ir pagarbos.

Saviraiškos poreikiai. Kiekvienas žmogus siekia atskleisti savo galimybes ir talentus, užsiimti didžiausią malonumą teikiančia veikla. "

Kad vaikas jaustųsi saugus, visų pirma reikia sukurti saugius namus. Taip pat labai svarbu bendrauti. Dauguma tėvų dažnai sako: „Namus turi, aprengtas, pamaitintas – ko jam daugiau reikia?“ Tačiau tai tik minimalūs fiziologiniai poreikiai. Namuose turi būti jaučiama santarvė, aiškumas, kada kas grįžta, kokios kieno pareigos.
Kolumbas

**Kolumbas** () gali reikšti:

## Žmonės
* Kristupas Kolumbas (1451–1506), Genujos jūrininkas, tarnavęs Ispanijai, tradiciškai vadinamas „Amerikos atradėju“;
* Bartolomėjus Kolumbas (1461–1515), ispanų keliautojas, jaunesnysis Kristupo Kolumbo brolis;
* Diegas Kolumbas (1479–1526), Ispanijos keliautojas, ketvirtasis Indijų vicekaralius, pirmasis Kristupo Kolumbo ir jo žmonos Filipa Moniz sūnus.

## Vietovardžiai
* Kolambusas, miestas JAV, Ohajuje;
* Kolambusas, miestas JAV, Džordžijoje;
* Kolambusas, miestas JAV, Indianoje;
* Kolumbas, krateris Mėnulyje.
Vilniaus universiteto Matematikos ir informatikos fakultetas

**Vilniaus universiteto Matematikos ir informatikos fakultetas (sutrumpinimas – VU MIF)** – vienas iš Vilniaus universiteto fakultetų, kuriame ruošiami matematikos, informatikos, statistikos, duomenų analizės ir kitų šiuolaikinių technologijų specialistai . Fakultetas siūlo studijas trijose pakopose: bakalauro, magistro bei daktaro, suteikiant galimybę gilintis į moderniausius skaičiavimo ir duomenų apdorojimo mokslus. Fakultete vykdoma 10 bakalauro ir 9 magistro studijų programos, taip pat siūlomos doktorantūros studijos informatikos, matematikos ir statistikos srityse.

Fakultetui nuo 1998 iki 2009 m. vadovavo prof. hab. dr. Feliksas Ivanauskas. 2009–2018 m. vadovavo prof. dr. Gediminas Stepanauskas, nuo 2018 m. fakultetui vadovauja prof. dr. Paulius Drungilas.

## Istorija
Matematika pradėta studijuoti ir dėstyti Universitete nuo pat jo įsteigimo – 1579 metų. Tada buvo įkurta ir Matematikos katedra Filosofijos fakulteto sudėtyje.

Vėliau matematinės analizės ir geometrijos katedros buvo Matematikos-gamtos fakultete, nuo 1960 metų šios katedros ir nauja Bendrosios matematikos katedra buvo fizikos fakulteto sudėtyje. 1965 metais įkurtas Matematikos ir mechanikos fakultetas, 1978 metais – Matematikos fakultetas. Nuo 1999 metų Matematikos fakultetas pervadintas Matematikos ir informatikos fakultetu.

## Katedros
Šiuo metu Matematikos ir informatikos fakultetui priklauso:
* Matematinės analizės katedra
* Tikimybių teorijos ir skaičių teorijos katedra
* Matematinės statistikos katedra
* Diferencialinių lygčių ir skaičiavimo matematikos katedra
* Matematikos ir informatikos metodikos katedra
* Informatikos katedra
* Programų sistemų katedra
* Kompiuterijos katedra
* Kompiuterių laboratorija
* Lietuvos matematikų muziejus
* Informacinių technologijų centras
* Ekonometrinės analizės katedra
* Matematinės informatikos katedra

## Šaltiniai


## Nuorodos
* Oficiali svetainė
* Muziejaus svetainė  – fakulteto raida, absolventai
* Vilniaus universiteto Studentų atstovybės Matematikos ir informatikos fakultete Wiki svetainė
Inkstų akmenligė

**Inkstų akmenligė** – liga, kuria sergant inkstų geldelėje susidaro akmenys.

Nesama kokios nors vienos priežasties, dėl kurios susidaro inkstų akmenys. Kaip teigiama, veikiau tai susiklosčiusių palankių sąlygų išdava. Dažniausiai inkstų akmenys pradeda susidaryti, padidėjus šlapimo koncentracijai. Tada viena su kita jungiasi įvairios medžiagos, formuojančios kristalus, kaip antai kalcis, oksalatai, šlapimo rugštis.

Gali prasidėti inkstų uždegimas.

## Simptomai
Ligos eiga gali būti besimptomė, kol akmenys neima slinkti ir nepakliūva į šlapimtakį. Tada dažniausiai būdingi šie simptomai:

* bukas, maudžiantis ar smarkus skausmas nugaros apačioje ar juosmenyje,
* skausmas šlapinantis,
* šlapimas su kraujo priemaiša,
* karščiavimas (jei prisideda infekcija),
* pykinimas,
* vėmimas.

## Išnašos

## Taip pat skaitykite
* Šlapimo organų akmenligė
* Šlapimo šalinimo sistema
BEA Systems

**BEA Systems** – programinę įrangą gaminusi firma, pavadinta pagal įkūrėjų (Bill Coleman, Ed Scott and Alfred Chuang) vardų pirmąsias raides.

Kompanija buvo įkurta Kalifornijoje, San Chozė mieste, 1995 m. Kompanijos specializacija – *middleware* programinė įranga. 1998 m. rugsėjį bendrovė įsigijo „WebLogic“. 2000 m. sausio 31 d. bendrovės metinės pajamos siekė 464 mln. dolerių, kompanija veikė apytikriai 26 pasaulio šalyse.

2007 m. spalio 12 d. kompanija „Oracle“ pranešė apie ketinimus įsigyti „BEA Systems“ už 6,7 mlrd. dolerių. Ryšium su tuo „BEA Systems“ akcijų kaina, pradėjus prekybą akcijomis, viršijo 5 dolerius už akciją. Tą pačią dieną bendrovė pasiūlymą atmetė, tvirtindama, kad yra „verta gerokai daugiau“. 2008 m. sausio 16 d. „Oracle“ pasirašė susitarimą įsigyti „BEA“ už 8,5 mlrd. dolerių. Manoma, kad prie šio sandorio svariausiai prisidėjo Carl Icahn, vienas iš žymiausių bendrovės akcininkų.

Įsigijimo sandoris užbaigtas 2008 m. balandžio 29 d. „BEA Systems“ iki šio sandorio dirbo apie 4100 darbuotojų.

## Produktai
* BEA WebLogic Server – J2EE serveris
* BEA WebLogic Workshop – Javos programų kūrimo aplinka
* BEA JRockit – Javos virtuali mašina, optimizuota Intel platformai

## Išnašos
Bangos ilgis

**Bangos ilgis** (simbolis *λ*) – tai mažiausias atstumas tarp dviejų tos pačios fazės taškų vienoje bangoje. Vandens bangose šis atstumas matuojamas tarp bangų viršūnių arba tarp jų duobių. Bangos ilgis su bangos sklidimo greičiu ir dažniu susietas taip:

: 
\lambda = \frac{v}{f}  .


Čia:

*v* – bangos sklidimo greitis (m/s),

*f* – bangos dažnis (Hz arba 1/s),

*λ* – bangos ilgis (m).

## Bangos ilgis fizikoje
Akustinės bangos sklidimo greitis yra vadinamas garso greičiu. Kai elektromagnetinė arba akustinė banga pereina iš vienos terpės į kitą, pasikeičia jos sklidimo greitis, todėl pasikeičia ir bangos ilgis.
Mirabilis

**Mirabilis** – buvęs Izraelio programinės įrangos gamintojas, sukūręs ICQ realaus laiko pokalbių programą. Mirabilis buvo įkurtas 1996 metais, tačiau nepraėjus net dvejiems metams buvo nupirktas AOL.

## Istorija
Mirabilis buvo įkurtas 1996 m. birželio mėn. Įkūrėjai: Arik Vardi, Yair Goldfinger, Sefi Vigiser ir Amnon Amir. 

Goldfinger, Visiger, Vardi ir Amir susipažino dar dirbdami Tel Avivo programinės įrangos įmonėje Zapa Digital Arts, kuri specializavosi 3D grafinių įrankių internetui kūrimu. 1996 m. jie išėjo iš kompanijos ir pradėjo galvoti apie naujas interneto inovacijas. ICQ sukūrė per mažiau negu 2 mėnesius, tačiau neturėjo jokio finansavimo. Yossi Vardi, Arik Vardi tėvas, sutiko investuoti keletą tūkstančių dolerių technologijos vystymui. Mirabilis buvo įkurtas mažuose San Chozė apartamentuose, Kalifornijoje.

1998 m. ICQ už 407 mln. JAV dolerių nusipirko America Online (AOL).  

2010 m. balandžio 28 d. AOL pardavė ICQ Digital Sky Technologies kompanijai už 187,5 mln. JAV dolerių.

## Taip pat skaitykite
*Izraelio ekonomika

## Šaltiniai
Šlapimas

: *Apie kaimą Švenčionių rajone žr. [[Šlapimas (Švenčionys)]]*.

**Šlapimas** – gelsvas arba rusvas skystis, kurį išskiria inkstai. Žinduolių organizme išskiriamas *šlapimas* kaupiasi šlapimo pūslėje ir yra laikas nuo laiko pašalinamas pro šlaplę. Paukščių ir kloakinių žinduolių organizme šlapimas patenka į kloaką, kur, prieš pašalinant, iš *šlapimo* išgaunamas vanduo.

## Šlapimo sudėtis
Šlapimo spalva svyruoja nuo šviesiai gelsvos (kartais jis praktiškai bespalvis) iki rusvos, priklausomai nuo jame esančių medžiagų. Esant pažeistiems inkstams ar šlapimo pūslei, į šlapimą patekęs kraujas gali jam suteikti raudoną atspalvį, o į organizmą patekę per inkstus šalinami pigmentai gali suteikti ir kitų atspalvių.

Pagrindinės sudedamosios šlapimo dalys:
* vanduo,
* šlapalas (karbamidas),
* šlapimo rūgštis,
* valgomoji druska (natrio chloridas),
* įvairūs toksiški junginiai, šalinami iš organizmo per inkstus,
* gliukozė
* kai kurie kiti junginiai.

## Šlapimo funkcijos
Su šlapimu iš organizmo šalinamos tirpios medžiagos:
* organizmui reikalingų medžiagų perteklius - vanduo, mineraliniai jonai.
* organizme susidarančios metabolizmo atliekos - pvz., šlapalas, urobilinas ir kt.
* į organizmą patekusios fiziologiškai nereikalingos ar kenksmingos medžiagos - sunkiųjų metalų jonai, alkaloidai
* į organizmą patekę nesuskaidyti vaistai
Sutrikimų atveju šlapime gali būti baltymų, gliukozės, kraujo ir t. t.

Be šių funkcijų, daugelis gyvūnų šlapimą naudoja ir komunikacijai per uoslės organus, pvz., šuniniai gyvūnai savo šlapimu žymi savo teritorijos ribas, kiti gyvūnai *šlapimą* naudoja seksualinei komunikacijai (per *šlapime* esančius feromonus).
Metalo, oksido ir puslaidininkio lauko tranzistorius

**Metalo, oksido ir puslaidininkio lauko tranzistorius** ((, **MOP**, **MOS** arba **MOSFET**) - puslaidininkinis įtaisas, sudarytas iš metalo, oksido ir puslaidininkio, veikiantis elektrinio lauko reguliuojamo kanalo varžos kitimo principu. Kanalas nuo užtūros yra izoliuotas dielektriku (silicio dioksidu). Kanalai būna dviejų rūšių: pradiniai arba indukuoti. Tranzistorius buvo išrastas 1948 metais.

MOP lauko tranzistoriai turi tris valdymo elektrodus – G (*Gate* – užtūra), D (*Drain* – santaka), S (*Source* – ištaka). Ypatinga šio tranzistoriaus savybė yra, kad užtūros valdymo srovė – mikroamperinė, taip pat mažas galios kritimas ant paties elemento. Trūkumai: užtūra turi talpumą, tranzistorius bijo statinio krūvio.

Kaip ir visų tranzistorių, jų laidusis kanalas gali būti N ir P tipo.
Pvz., MOP tranzistoriaus su N tipo laidžiuoju kanalu pagrindą sudaro P tipo puslaidininkis, kuris prie ištakos S (Source) ir santakos D (Drain) elektrodų yra gausiai legiruotas (padengtas) donorinėmis priemaišomis. Gaunamos dvi atskiros puslaidininkio N tipo sritys, kuriose gausu neigiamų krūvininkų, o tarp šių sričių ir pagrindo susidaro dvi pn sandūros.

MOP lauko tranzistoriuje su atidaromu n kanalu, puslaidininkyje yra ištirpinti donoriniai ir akceptoriniai atomai. Puslaidininkio sritis su donorinėmis priemaišomis - n sritis, o su akceptorinėmis priemaišomis - p sritis. Dvi n sritys prijungtos prie ištakos (S) ir santakos (D) elektrodų, o tarp n sričių lieka p sritis. Neutralioje būsenoje tarp n ir p sričių susidaro pn sandūra. Užtūros elektrodas prijungiamas prie galinčio poliarizuotis oksido (SiO2) sluoksnio, kuris skiria užtūros elektrodą nuo p srities. Prijungus įtampą tarp ištakos (S-) ir santakos (D+), srovė neteka, nes tarp ištakos ir santakos elektrodų ir jų n sričių yra nelaidi p sritis. Suteikus užtūrai (G+) teigiamą potencialą, silicio dioksido sluoksnis poliarizuojasi: šalia užtūros susikaupia neigiamas krūvis, o šalia p srities - teigiamas. Savo ruoštu teigiamas krūvis pritraukia nuo ištakos ir santakos n sričių neigiamus krūvininkus, ir taip šias dvi n sritis sujungia į vieną. Susidariusiu n laidžiuoju kanalu gali tekėti srovė, esant įtampai tarp ištakos ir santakos.
Elektrovakuuminis prietaisas

**Elektrovakuuminis prietaisas** – įrenginys, kuriame elektros srovę sudaro judantys vakuume arba inertinių dujų aplinkoje elektronų arba jonų srautai.

## Rūšys
* Valdoma elektroninė lempa (VEL) (diodas, triodas, tetrodas, pentodas);
* elektroninis vamzdis (EV);
* dujinio išlydžio prietaisai (DIP);
* fotoelektroninis prietaisas (Fotoelementas).
Daugelio lygių prekybos modelis

**Daugelio lygių prekybos modelis** – tiesioginių pardavimų modelis, kai nepriklausomi pardavėjai parduoda tam tikros kompanijos prekes. Legaliose daugelio lygių prekybos sistemose aukščiau esantys nariai negali uždirbti nė cento iš naujai pritrauktų narių registracijos mokesčių. Didžiausio uždarbio gali tikėtis tie pardavėjai - vartotojai, kurie sukuria po savim pritrauktų pardavėjų - vartotojų tinklą, nes gaunamas uždarbis ne tik nuo savo parduotų arba įsigytų prekių, bet ir nuo pritrauktų pardavėjų pardavimų/įsigijimų (iki tam tikro lygio). Dažnai daugelio lygių modeliai reklamuojami kaip lengvo uždarbio modelis, tačiau iš tiesų uždirba tik tie žmonės, kurie labai aktyviai pritraukia pardavėjus - vartotojus.

Kartais daugelio lygių modeliai maišomi su nelegaliomis piramidinėmis schemomis. Daugelio lygių prekybos sistemos jau seniai sėkmingai veikia daugelyje pasaulio šalių ir yra pripažinta ekonomistų. Tačiau daugelis nelegalių finansinių piramidžių pristato save kaip daugelio lygių prekybos sistemą (MLM) taip klaidindamos ir pritraukiančios naujus narius.

Jungtinėse Amerikos Valstijose atskirti legalioms MLM kompanijoms nuo piramidinių schemų yra naudojama 70 % taisyklė. Pagal ją yra reikalaujama, kad 70 % pajamų būtų ne iš pritrauktųjų pirkimų savam vartojimui. Kitaip sakant bent 70 % prekių turi būti parduota su šiuo tinklu nesusijusiems žmonėms.

Nelegalioms daugelio lygių marketingo kompanijoms taip pat būdinga slėpti tiesą apie realius platintojų uždarbius.

Daugelio lygių prekybos modelis plačiai pritaikytas internetiniuose uždarbio projektuose, kuriuose galima uždirbti naršant internetą, skaitant laiškus, pildant anketas ir panašiai. Šiuose projektuose realaus uždarbio galima tikėtis tik sukūrus po savim platų pritrauktųjų (*referral*) tinklą.
Piramidinė schema

**Piramidinė schema** – verslo modelis, kurio pagrindas – pinigų apsikeitimas tarp dalyvaujančiųjų, neparduodant jokio produkto ar paslaugos. Piramidinės schemos egzistuoja mažiausiai šimtmetį. Kai kurie verslo modeliai, žinomi kaip daugelio lygių prekybos modeliai ar matricinės schemos, labai artimi piramidinėms schemoms.

Dauguma piramidinių schemų klaidina potencialius vartotojus, klaidinančiai perteikdamos greito praturtėjimo schemą. Pagrindinė pritraukimo idėja – kad pritrauktas žmogus sumoka vieną kartą ir vėliau turi atgauti visus pinigus ir uždirbti nieko nedarant. Pavyzdžiui, auka gauna pasiūlymą sumokėti kažkokią sumą, už ką gauna teisę tą patį pasiūlymą parduoti kitiems, o dalis pinigų tenka pirminiam pardavėjui. Tokiu būdu pinigai dažniausiai pereina grandine ir vienintelis išlošęs yra schemos sumanytojas. Tie, kurie yra piramidės apačioje, pralošia, nes nebeturi ką pritraukti.

## Istorija
Piramidinės schemos naudojamos daugeliu formų. Pirmosios schemos buvo grandininių laiškų siuntimas su 5-10 vardų ir adresų laiške. Gavęs laišką galėdavo siųsti nedidelę pinigų sumą (1-5 dolerių) pirmuoju nurodytu adresu. Tada gavėjas turėjo perrašyti laišką, neįrašydamas pirmojo adreso, bet gale įrašydamas savo, tokiu būdu tikėdamasis kad po kelių gavėjų jis taps pirmuoju sąraše ir jam bus siunčiami pinigai.

Šitokie laiškai neša pelną dalyvaujantiems tik tol, kol nauji nariai auga eksponentiškai, nes uždarbis remiasi piramidės principu – kad kiekviename naujame lygyje būtų vis daugiau žmonių. Tačiau akivaizdu, jog po keleto iteracijų nebeužtektų visos pasaulio populiacijos palaikyti augimo tempo, taigi didžioji dalis dalyvaujančių pasmerkti prarasti investuotus pinigus.

Labai plataus masto piramidinės schemos buvo organizuotos kai kuriose posovietinėse šalyse, kur žmonės neturėjo pakankamai žinių apie biržą ir akcijas, todėl patikėjo 1000 % grąža. Vienas iš akivaizdžių pavyzdžių Lietuvoje – Kaune veikęs Sekundės bankas.

## Teisėtumas
Nors daugelyje šalių piramidinės schemos uždraustos, viena ar kita forma jos egzistuoja. Kartais schema maskuojama parduodamu produktu.

## Nuorodos

Skeptic's Dictionary: pyramid schemes
Didžioji panda

**Didžioji panda** (*Ailuropoda melanoleuca*) – lokinių (*Ursidae*) šeimos rūšis. WWF (World Wildlife Fund) organizacijos simbolis, dėl savo riboto paplitimo laikomas bendru nykstančių rūšių apsaugos simboliu. Nors ir priklauso plėšriesiems žinduoliams, pandos yra žolėdės, minta daugiausia bambukais, racioną paįvairina vaisiais ir vabzdžiais (baltymų šaltinis).

## Išvaizda
Tankus kailis išmargintas baltos ir juodos spalvos lopais – pagrindinė spalva yra balta, priekinės ir užpakalinės kojos juodos. Juodos spalvos taip pat yra ausys, nosis ir plotai aplink akis.

Suaugusių pandų dydis: ilgis siekia 1,2-1,8 m, įskaitant maždaug 13 cm uodegą, ir nuo 60 iki 90 cm aukščio (iki peties). Patinai gali sverti iki 160 kg. Patelės (paprastai 10-20 % smulkesnės nei patinai)  gali sverti labai mažai, tik 75 kg, tačiau taip pat gali sverti iki 125 kg. Vidutinis suaugusiųjų pandų svoris yra nuo 100 iki 115 kg.

## Taksonomija
Pagal naujausius molekulinės genetikos duomenis didžiosios pandos nuo lokių evoliucinės linijos atsiskyrė prieš maždaug 15 milijonų metų. Šiuo metu laikoma, kad didžiosios pandos priklauso lokinių šeimai ir yra vienintelės išlikusios *Ailuropodinae* pošeimio atstovės.

## Paplitimas
Didžiųjų pandų gyvenimo vieta apima tik 5900 km². Tai yra kalnuotos Kinijos Sičuanio, Šansi ir Gansu provincijų teritorijos. Pandos gyvena subtropiniuose kalnuose su tankiu mišku, maždaug 1500-4000 m aukštyje.

Sičuano didžiųjų pandų draustiniai, kuriuose gyvena apie 30 proc. visų pasaulio didžiųjų pandų, 2006 m. buvo įtraukti į UNESCO pasaulio paveldo sąrašą.

## Šaltiniai

## Nuorodos

* Ar žinai? portalo straipsnis apie didžiąsias pandas
Kavalerija

**Kavalerija** – karinis vienetas, į kurio sudėtį įeina karys ir gyvūnas (dažniausiai žirgas). Kareivis juda ir kovoja sėdėdamas ant gyvūno. Žirgas ar kupranugaris suteikia kariniam vienetui mobilumo ir pagerina kovines galimybes. Kavalerija yra skirstoma į lengvają - husarai, ulonai, ir sunkiąją - kirasyrai. Dragūnai žirgus naudodavo tik keliavimui iš vienos mūšio vietos į kitą.

Kavalerija daugelio tautų buvo naudojama nuo seno. Iš pradžių žmonės juos naudodavo vien tik judėjimui, bet vėliau pritaikė ir mūšio lauke, kur raitas karys įgaudavo pranašumą prieš pėsčiąjį.
Kraujagyslė

**Kraujagyslės** – uždara vamzdelių sistema, kuria teka kraujas. Kraujagyslės, kuriomis kraujas teka iš širdies, vadinamos arterijomis (*arteriae*), o kuriomis grįžta atgal į širdį – venomis (*venae*). Smulkiausios audinių kraujagyslės vadinamos kapiliarais (*vas capillare*). Kapiliarai sudaro kapiliarų tinklą, per juos atiduodamas kraujo deguonis ir naudingos medžiagos audinių ląstelėms ir iš jų surenkami medžiagų apykaitos produktai, kurie pašalinami. Smulkiausios arterijos vadinamos arteriolėmis, kurios pereina į kapiliarus, o šie – į venules. Venulės suteka į venas. Tam tikrų kraujagyslių išsišakojimo sritis kartais jungia šakos, vadinamos anastomozėmis (*vasa anastomotica*).
Juoda

**Juoda** spalva fizikoje – bet kokios šviesos nebuvimas: kūnas, neatspindintis matomos šviesos, yra juodas. Kūnas, neatspindintis jokio elektromagnetinio spinduliavimo iš anksto apibrėžtame diapazone, vadinamas absoliučiai juodu kūnu.

Dailėje *juoda* spalva kartu su balta ir pilka yra priskiriama achromatinėms spalvoms. Kadangi *juoda* nepriklauso nei šiltų, nei šaltų spalvų grupei, kaip ir kitos achromatinės spalvos, ji tampa šilta arba šalta, priklausomai nuo į ją įdėto pigmento, pvz., įmaišius mėlynos, ji tampa šalto atspalvio *juoda*, geltonos – šilto atspalvio.*Juodai* spalvai išgauti naudojami pigmentai, silpnai atspindintys šviesą – anglis, suodžiai ir pan. Kadangi nei vienas pigmentas nebūna idealiai juodas, gilesnė *juoda* spalva išgaunama, naudojant spalvinį kontrastą, pvz., paveiksle, kuriame dominuoja raudonos spalvos, į juodus dažus įmaišoma mėlynų, pvz., ultramarino.

Juoda spalva simbolizuoja mirtį, gedulą, maištą, rimtumą, paslaptingumą, chaosą, blogį, pyktį, negatyvumą. Juoda spalva mėgiama prieš įprastą visuomeninę sanklodą maištaujančių asmenų – anarchistų, gotų, metalistų, įvairių sektų, mistinių organizacijų.

## Susiję pavadinimai, žodžiai ir frazės

### Susiję žodžiai, frazės
* **Juodadarbiais** arba **juodnugariais** vadinami sunkų darbą dirbantys žmonės.
* **Juoda diena** – diena, kai labai nesiseka.
* **Juodai baltas** – turi tą pačią prasmę kaip ir nespalvotas.
* **Juodasis humoras** – humoro rūšis, kai juokiamasi iš tokių dalykų kaip mirtis, masinės žudynės, beprotystė ir pan.
* **Įtraukti į juodąjį sąrašą** – nemėgti, pradėti nemėgti.
* **Juodasis, pusjuodis šriftas** – paryškinantis šriftas, kompiuterinėse programose dažniausiai žymimas **B** raide (dėl )
* **Juoduoju žemynu** kartais vadinama Afrika.
* **Juodąja magija** vadinama magija, kuria stengiamasi kam nors pakenkti.
* **Juodoji rinka** – nelegali rinka.
* **Juodraštis** – popierius, kuriame rašomas negalutinis variantas, vyksta taisymas.
* **Juodu ant balto** – raštiškai patvirtinta, parašyta.
* **Juodulys** – dėmė (rašalo ir pan.)
* **Juodsidabris kailis** – juoda pagrindinė kailio spalva, o plaukų galiukai- balti.
* Juodžemis – puri, tamsi žemė.

### Kiti susiję pavaidinimai
* Juodalksnis, () – beržinių šeimos medis.
* Juodaodžiais kartais vadinami negridų rasės atstovai.
* Juodoji mirtis – maro pandemija, Europoje pratrūkusi XIV a.
* Juodoji bedugnė – reiškinys visatoje.

## Šaltiniai
Šeštinės

**Šeštinės** – katalikų ir stačiatikių Kristaus žengimo į dangų šventė. Jos laikas kilnojamas pagal Velykų laiką tarp gegužės 4 ir birželio 2 d., būna šeštosios savaitės po Velykų ketvirtadienį. Tai privaloma šventė tikintiesiems. Šventė pradėta švęsti pirmaisiais krikščionybės amžiais.

Pirmosios trys tos savaitės dienos pažymimos kaip taikos, sveikatos ir derliaus maldavimų dienos. Šios dienos dar buvo vadintos Kryžiaus dienomis.

Kadaise Lietuvos kaimuose visas tas dienas žmonių būriai giedodami litanijas eidavo melstis prie kaimo kryžių. Prieš Kryžiaus dienas merginos apvainikuodavo numatytus lankyti kryžius.

## Šaltiniai
Nendrinė starta

**Nendrinė starta** (*Emberiza schoeniclus*) – startinių (*Emberizidae*) šeimos paukštis. Patino galva juoda, apykaklė ir „ūsai" nuo snapo pamato balti. Nugarinė pusė tamsiai ruda su tamsiais brūkšneliais. Antuodegis pilkas, uodega juodai ruda, kraštinės plunksnos su baltomis dėmelėmis. Snapas tamsus, juosvas. Mėgsta tupėti ant aukštesnių nendrių ir krūmų.

Gyvena vandens pakraščiuose. Lizdą krauna ant žemės tarp senų nendrių. Deda 5-6 kiaušinius, kurie rausvos spalvos, išmarginti tamsiai rudomis dėmelėmis. Peri 13-14 dienų. Jaunikliai lizde išbūna 11-13 dienų. Išveda dvi vadas. Lietuvoje dažna rūšis. Atskrenda kovo mėn., išskrenda spalio mėn.
Duomenų bazių valdymo sistema

**Duomenų bazių valdymo sistema** (**DBVS**) – kompiuterinė programa ar programų paketas, skirtas duomenų bazės valdymui. Paprastai DBVS sugeba valdyti milžiniškus struktūrizuotų duomenų kiekius bei vienu metu palaiko daugelį lygiagrečiai dirbančių vartotojų.

## Taip pat skaitykite
* Reliacinės DBVS
Atsitiktinis tiriamųjų imčių sudarymas

**Atsitiktinis tiriamųjų grupių sudarymas** () arba ***randomizacija*** – epidemiologinių tyrimų metodas, kuriuo tiriamieji suskirstomi į grupes atsitiktinumo principu pagrįstais metodais (šiais laikais dažniausiai – kompiuteriu). Šis metodas ypač naudingas ir svarbus siekiant išvengti sisteminių atrankos paklaidų, tuo padidinant epidemiologinio tyrimo patikimumą.
Galimybių santykis

**Galimybių santykis** () arba ***šansų santykis*** – statistinė charakteristika, kuri parodo parodo, kaip pasikeis tikimybių santykis (galimybė), kai atitinkamas regresorius (rizikos veiksnys) padidės vienetu, fiksavus visų kitų regresorių reikšmes.

## Taikymas
Šis rodiklis tarp visų kitų yra dažniausiai naudojamas epidemiologiniuose tyrimuose, kadangi didelė dalis statistinių programų apskaičiuoja šį rodiklį (tuo tarpu santykinę riziką apskaičiuoja ne visos), be to, santykinės rizikos vertė tampa labai artima galimybių santykiui tuo atveju, jeigu yra tiriami reti reiškiniai.

## Šaltiniai
Kurmis

: *Tai straipsnis apie gyvūną. Apie ežerą Telšių rajone skaitykite straipsnyje [[Kurmis (ežeras)]]*

**Kurmis** (*Talpa europaea*) – vabzdžiaėdžių (*Insectivora*) būrio gyvūnas, priklausantis kurminių (*Talpidae*) šeimai. Kūnas cilindriškas, 13-16 cm ilgio, svoris 85-120 g. Priekinės kojos rausiamojo tipo. Kaklas nežymus. Šnipelio šonuose išsidėstę ilgi lytėjimo plaukai – vibrisės. Akys mažos, vos 1 mm skersmens, mato silpnai. Uodega ne ilgesnė už galvą. Kailiukas beveik juodas, nors pasitaiko albinosinės formos, šviesiai pilkų, gelsvai rudų kurmių.
Jaunikliai šviesesni už suaugusius. Dantų jis turi 44.

Mėgsta vidutinio drėgnumo humusingas dirvas, ypač dažnas daržuose. Rausia paviršinius ir giluminius urvus. Rausdamas giluminius urvus, žemę išstumia į dirvos paviršių. Taip susidaro **kurmiarausiai**. Giluminiais urvais kurmiai naudojasi keletą metų. Tokių urvų praplatėjimuose įrengia lizdavietę jaunikliams, ją iškloja sausa žole ir lapais. Poruojasi kovo – balandžio mėn. Nėštumas – 35-40 dienų. Gegužės – birželio mėn. patelė veda 2-9 plikus ir aklus jauniklius, kuriuos žindo apie mėnesį. Penkių šešių savaičių jaunikliai pradeda gyventi savarankiškai. Rugsėjo mėn. jie jau būna tokie kaip suaugusieji. Išveda vieną vadą.

Lietuvoje dažnas. Gyvena pamiškėse, paupiuose, pievose, laukuose, daržuose. Beveik visą gyvenimą būna žemėje. Sunaikina daug žemės ūkio kenkėjų, bet daržams, medelynams padaro žalos išversdami daigus, o ganykloms – jas išrausdami.

 

## Etimologija
Žodis *kùrmis* (dar žinomas kaip *kurmỹs, kurnỹs*) giminiškas . Dėl kilmės iškelta keletas hipotezių: mėginta
sieti su žodžiais *kùrčias, kùrsti*, bandytas lyginti su  (‘aklas’), vok. aukšt. *scero, Scher* (‘pelė, kirstukas, kurmis’), aiškintas kaip „kirminų () ėdikas’. Bene pagrįsčiausias atrodo mėginimas vesti šį žodį iš šaknies  ‘šokti, kilti, atsirasti, kusti’ (plg. iš tos pat šaknies  ‘išpilti, berti, sukrauti’,  ‘išbertas, sukrautas’). Tokiu atveju, žodis *kurmis* sietųsi su jo rausiamais kurmiarausiais, barstoma, keliama žeme (plg.  ‘gurvuolis, krūva; kurmis’).

## Šaltiniai
Efektingumas

**Efektingumas** () arba ***veiksmingumas esant idealioms sąlygoms*** – rodiklis, kuris rodo taikomų priemonių veiksmingumą asmenims, kurie visiškai laikosi patarimų ir nurodymų siekiant norimo rezultato, pvz., keičia mitybą, meta rūkyti, vartoja vaistus ir pan. Šis rodiklis paprastai gaunamas tyrimuose ir rodo „gražesnius“ priemonių rezultatus nei priemonių veiksmingumas esant realioms sąlygoms.

Psichologijoje sąvoka reiškia žmogaus suvokiamą savo kryptingo elgesio „prasmę“, ar rezultatas, kurio tikimasi, priklausys nuo žmogaus dedamų asmeninių pastangų. Suvokiamas efektingumas daro įtaką asmens motyvacijai bei atitinkamai, valiai.
Veiksmingumas

**Veiksmingumas** () arba ***veiksmingumas esant realioms sąlygoms*** (siekiant atskirti nuo veiksmingumo esant idealioms sąlygoms, vadinamo *efektingumu*) – tai rodiklis, kuris rodo taikomų priemonių veiksmingumą tam tikrai populiacijai, neatsižvelgiant į tai, ar visi jos nariai laikosi patarimų. Pavyzdžiui, kalbant apie vaistus, veiksmingumas nusako vaisto poveikį populiacijoje nepriklausomai nuo to, ar vartojantys šį vaistą griežtai laikosi vartojimo instrukcijų, nedidina ir nemažina dozių, nevartoja kitų vaistų ir pan.
Prarasti tiriamieji

**Prarasti tiriamieji** () – tai tyrimo dalyviai, kurie buvo įtraukti į tyrimą jį pradėjus, tačiau iš tyrimo pasitraukė dėl vienų ar kitų priežasčių (pvz., pakeitė gyvenamąją vietą ir tapo nepasiekiami, neatsiliepė į tyrėjų kvietimus, nustojo teikti informaciją ir pan.). Prarasti tiriamieji gali sukelti sistemines paklaidas tyrime, šitaip sumažindami jo patikimumą, kadangi neretai prarasti tiriamieji skiriasi nuo likusių tyrimo dalyvių pagal svarbias charakteristikas, turinčias esminės įtakos galutiniams tyrimo rezultatams.
Pošeimis

**Pošeimis** – viena iš taksonominės organizmų klasifikacijos pakopų. Tai yra žemesnė už *[[Šeima|šeimą]]* pakopą. Pavyzdžiui, Vanaginių šeima skirstoma į kelis pošeimius – vapsvaėdžius, peslius, vanagus, suopius, linges, gyvatėdžius.
Potipis

**Potipis** – viena iš taksonominės organizmų klasifikacijos pakopų. Žemesnė už tipą, aukštesnė už klasę.

## [[Chordiniai|Chordinių]] potipiai
* Bekaukoliai (*Acrania*)
* Gaubtagyviai arba Tunikatai (*Tunicata*)
* Stuburiniai (*Vertebrata*)

## [[Nariuotakojai|Nariuotakojų]] potipiai
* **Cheliceriniai** (*Chelicerata*)
* **Trachėjiniai** (*Tracheata*)
* Vėžiagyviai (**Crustacea**)
* **Žiaunakvapiai** (*Branchiata*)
Antklasis

**Antklasis** () – viena iš taksonominės organizmų klasifikacijos pakopų. Antklasis yra aukštesnis rangas už klasę, bet žemesnis už potipį ar poskyrį.

## [[Chordiniai|Chordinių]] antklasiai
* Amniotai
* Bežandžiai
* Kaulinės žuvys
## [[Nariuotakojai|Nariuotakojų]] antklasiai
* Šimtakojai
Tauragės apskritis

**Tauragės apskritis** – teritorinis vienetas vidurio vakarų Lietuvoje, į pietryčius nuo Klaipėdos, Žemaitijos (didžioji dalis) ir Mažosios Lietuvos (maža pietinė dalis) etnografiniuose regionuose. Centras – Tauragė. Apskrityje yra 4 savivaldybės – Jurbarko rajono savivaldybė, Pagėgių savivaldybė, Šilalės rajono savivaldybė, Tauragės rajono savivaldybė.

## Geografija

Didžiausią dalį apskrities užima Karšuvos žemuma, vakaruose yra pietrytinė Pajūrio žemumos dalis, tarp jų – Vilkyškių kalvagūbris, šiaurėje – Žemaičių aukštumos dalis. Aukščiausia vieta – Medvėgalis (235 m). Apskritis yra dešiniajame Nemuno krante.

## Istorija

1918–1950 m. egzistavo dabartinės Tauragės apskrities pirmtakė, tačiau sovietmečiu ji buvo panaikinta. 1995 m. apskritis suformuota dabartinė apskritis, jai priskirtos 3 savivaldybės (Jurbarko rajono savivaldybė, Šilalės rajono savivaldybė, Tauragės rajono savivaldybė), 2000 m. sudaryta dar viena – Pagėgių savivaldybė.

## Miestai

Apskrityje yra 7 miestai, nurodyti pagal dydį eilės tvarka 2025 m.:
# Tauragė,
# Jurbarkas,
# Šilalė,
# Pagėgiai,
# Skaudvilė,
# Smalininkai,
# Panemunė.

## Gyventojai

## Tarptautinė partnerystė
*  Didžiosios Lenkijos vaivadija, Lenkija
*  Velikij Ustiugo rajonas, Rusija
*  Kaliningrado sritis, Rusija
*  Varmijos Mozūrų vaivadija, Lenkija
*  Ternopilio sritis, Ukraina

## Šaltiniai

## Nuorodos
* Lankytinos vietos 
* Tauragės krašto informacinis portalas
Utenos apskritis

**Utenos apskritis** – teritorinis vienetas šiaurės rytų Lietuvoje, Aukštaitijos etnografiniame regione. Centras – Utena. Apskrityje yra 6 savivaldybės – Anykščių rajono savivaldybė, Ignalinos rajono savivaldybė, Molėtų rajono savivaldybė, Utenos rajono savivaldybė, Visagino savivaldybė, Zarasų rajono savivaldybė.

## Geografija

Didžiąją dalį užima Aukštaičių aukštuma, vakaruose plyti Vakarų Aukštaičių plynaukštė su Viešintų kalvagūbrio pietine dalimi, pietryčiuose – dalis Švenčionių aukštumos. Aukščiausia vieta – Nevaišių kalnas. Didžiausios upės – Šventoji, Virinta, Vyžuona.

## Istorija

Apskritis įkurta I pasaulinio karo metu, kai vokiečių okupacinė valdžia sudarė Utenos apskritį Oberosto sudėtyje. Be pertraukų ši apskritis gyvavo iki 1950 m., kai buvo panaikinta kartu su kitomis Lietuvos apskritis. Vėl įkurta 1994–1995 m.

## Miestai

Apskrityje yra 10 miestų, kurie nurodyti pagal dydį eilės tvarka 2025 m.:
# Utena,
# Visaginas,
# Anykščiai,
# Zarasai,
# Molėtai,
# Ignalina,
# Dūkštas,
# Kavarskas,
# Dusetos,
# Troškūnai.

## Gyventojai

## Tarptautinė partnerystė
*  Hedmarko apskritis, Norvegija
*  Rytų Suomijos provincija, Suomija
*  Štainfurto apskritis, Vokietija
*  Černigovo sritis, Ukraina

## Literatūra
* Utenos apskritis: albumas (fotografas Jonas Danauskas; tekstų autorius Petras Panavas). – Vilnius: Standartų spaustuvė, 2007. – 112 p.: iliustr. – ISBN 978-9955-488-28-6
* Tūkstantmečio kelias Utenos apskrityje: fotoalbumas (vertė Lina Stašinskienė). – Vilnius: Sorre, 2009. – 100 p.: iliustr. – ISBN 978-609-95133-0-0

## Šaltiniai

## Nuorodos
* Utenos krašto svetainė
1502 m.

**1502** m. buvo nekeliamieji metai, prasidedantys trečiadienį pagal Grigaliaus kalendorių.

## Lietuvoje
### Įvykiai

**Nedatuoti**
* Istoriniai šaltiniai pirmą kartą pamini Prienus, kai Lietuvos didysis kunigaikštis Aleksandras šią žemę padovanojo didikui Mykolui Glinskiui;
* Vaitiekus Radvila tapo Lucko vyskupu.

## Pasaulyje
### Įvykiai
**[[Kovas]]**
* **[[Kovo 8]]** d. – Joana (g. 1479 m., Toledo, Ispanija - m. 1555 m., Valjadolidas, Ispanija), tapo Astūrijos princese iki 1504 m. lapkričio 26 d.
**[[Gegužė]]**
* **[[Gegužės 11]]** d. – Kristupas Kolumbas išplaukė į savo ketvirtąją kelionę;
* **[[Gegužės 21]]** d. – Tristanas da Kunja (*Tristan da Cunha*) atrado Šv. Elenos salą.

**[[Birželis]]**
* **[[Birželio 15]]** d. – per savo ketvirtąją ir paskutiniąją kelionę Kristupas Kolumbas atrado Martinikos salą;
* Krymo totoriai netoli Vorsklos upės kone visiškai sunaikinus Aukso Ordos karines pajėgas.

**[[Rugsėjis]]**
* **[[Rugsėjo 18]]** d. – K. Kolumbas atrado Kosta Riką.

**Nedatuoti**
* vokiečių laikrodininkas Peterio Henleino  sukurė laikrodžio, veikusi kaip 12 skilčių sumatorius, nuo šio įvykio galima laikyti, kad prasidėjo šiuolaikinių kompiuterių istorija;
* Leonardas da Vinčis nutapė „Moną Lizą“;
* Portugalas João da Nova atrado Šv. Elenos Salą;
* Montesuma II (Plačiai žinomas tiesiog kaip Montesuma, actekų kalba *Motecuhzoma Xocoyotzin*), tapo actekų imperatoriumi;
* Prasideda Ispanijos-Prancūzijos karas dėl Neapolio;
* Prasideda Safavidų dinastija;
* Portugalo Antonio de Campo – vieno iš Vasko da Gamos ekspedicijos dalyvių, buvo atrasta Maputu įlanka.

### Gimtadieniai
* **[[Sausio 7]]** d. – Popiežius Grigalius XIII, italų kanonistas, 226-asis Romos katalikų bažnyčios popiežius (1572 m. gegužės 13 d. –  1585 m.) (m. 1585 m.).

**Nedatuota**

* Gonsalas Pisaras, ispanų konkistadoras (m. 1548 m.).
* Migelis Lopesas de Legaspis i Guručategis, ispanų konkistadoras, pirmasis Ispanijos Rytų Indijų kolonijos (Filipinų) generalgubernatorius (m. 1572 m.).
### Mirtys

**Nedatuota**

* Ahuisotlis, actekų valdovas (tlatoanis), karvedys.
* Fransiskas de Bobadilija, ispanų pareigūnas, antrasis Vest Indijos gubernatorius (1499-1502 m.), Kalatravos ordino narys.
## Nuorodos
Juknaičiai

**Juknaičiai** – kaimas Šilutės rajono savivaldybėje, 9 km į pietryčius nuo Šilutės, šalia kelio  atkarpos Šilutė–Pagėgiai, prie Klaipėdos–Tilžės geležinkelio. Seniūnijos centras, dvi seniūnaitijos, Juknaičių šv. Jono Krikštytojo koplyčia. Autobusų stotelė, buvusi Juknaičių geležinkelio stotelė.

## Istorija

Apie 0,7 km į vakarus nuo Juknaičių kaimo, 0,78 km į pietvakarius nuo geležinkelio Klaipėda–Pagėgiai, 0,17 km į šiaurės rytus nuo kelio Klaipėda-Jurbarkas yra Juknaičių Alkos kalnas, prie kurio buvo senovės gyvenvietė.

Juknaičiai minimi 1540 m. Prūsijos mokesčių mokėtojų sąrašuose. 1761 m. įkurta pradžios mokykla. 1874 m. nutiesus geležinkelį, pastatyta Juknaičių geležinkelio stotis. Nuo 1923 m. veikė šaulių būrys, kurį sudarė Juknaičių ir jų apylinkų gyventojai.

1880 m. įsteigta pradžios mokykla, 1950–1977 m. septynmetė, aštuonmetė, 1977–2000 m. vidurinė, nuo 2000 m. Juknaičių pagrindinė mokykla. Nuo 1997 m. veikia VšĮ Kauno paslaugų verslo darbuotojų profesinio rengimo centro filialas.

1919–1923 m. priklausė Prancūzijai, 1939–1944 m. – Vokietijai. Sovietmečiu buvo TSKP XXV suvažiavimo tarybinio ūkio centrinė gyvenvietė. Buvo statomi surenkamieji alytnamiai. 1974 m. gyvenvietė gavo TSRS Garbės diplomą. Ūkiui vadovavo ir jį plėtojo Zigmantas Dokšas.

1995 m. pastatyta Šv. Jono Krikštytojo koplyčia, įsteigta katalikų parapija. 1996 m. savivaldybė Juknaičiams suteikė gyvenvietės-parko statusą, o kraštovaizdį paskelbė saugotinu. 2008 m. patvirtintas Juknaičių herbas.

|}

## Architektūra

Dabartinė gyvenvietė suprojektuota kaip pavyzdinio sovietinio ūkio centras. Gyvenvietės kraštovaizdį kūrė apželdinimo meistrai Rūta Kiškė ir Alfonsas Kiškis, 1983 m. kompleksą projektavo Stanislovas Kalinka (sveikatos namai, vandentiekio bokštas). Sveikatos namų vitražus kūrė Algimantas Stoškus, jie buvo įgarsinti Osvaldo Balakausko muzika, apšviečiamai lazerio spinduliu, taip pat Konstantinas Šatūnas bei kiti garsūs menininkai.

1982 m. pastatytas sveikatingumo kompleksas (interjero architektas Petras Grecevičius) su pirtimis, baseinu, halokamera, žiemos sodu, gydomosiomis voniomis ir procedūromis, kuris per 2006 m. gaisrą sudegė.

Pastatyta daug Stanislovo Kuzmos skulptūrų – „Žirgas ir sakalas“, „Eglė ir Žilvinas“, „Draugystės liepsna“ (po Vengrijos žemdirbių vizito), „Motinystė“ (prie vaikų darželio). Skulptūras gyvenvietei kūrė Gediminas Karalius, Algis Lankelis, savo darbus eksponavo Lietuvos ir užsienio dailininkai.

Parke buvo pasodinta „Vilčių giraitė“, kurioje ąžuolus ir liepas sodindavo naujagimių tėvai.

## Gyventojai

### Žymūs žmonės
* Horstas Skodlerakas (1920–2001), vokiečių tapytojas
* Regina Eitmonė (1961–), Panevėžio miesto savivaldybės politikė

## Šaltiniai

## Nuorodos
* 
* Pakelti akis (sud. Ferdinandas Kauzonas). – Vilnius: Danielius, 2010. – 272 p.: iliustr. – ISBN 978-9955-476-74-0
* Bendruomenės puslapis 
* Juknaičiai-Vyžiai 1944.12.23 iš oro
Baltoji kielė

**Baltoji kielė** (*Motacilla alba*) – kielinių (*Motacillidae*) šeimos paukštis.

## Paplitimas
Paplitusi Europoje, Azijoje (nuo šiaurės Sibiro iki pietų Kinijos, Mianmaro, Asamo, pietų Tibeto, Tuvos, Altajaus, Užkaukazės, Sirijos), Afrikoje (visoje išskyrus Sacharą), Aliaskos pakrantėse.

Žiemoja pietų Europoje ir Azijoje, Afrikoje.

Lietuvoje dažna rūšis. Atskrenda kovo mėn., išskrenda spalio mėn. Čia paplitęs porūšis *Motacilla alba alba*. 

Lietuvoje kasmet peri 350 000-450 000 porų.

## Išvaizda

Viršugalvis, gerklė ir krūtinės priekis juodi, nugara šviesiai pilka. Uodega juoda, jos kraštinės plunksnos baltos. Kakta, galvos šonai ir pilvas balti. Snapas ir kojos juodi. Patelės apdare juodos spalvos mažiau kaip patino. Poilsio apdaru gerklė balta, pagurklyje juoda juostelė. Jaunikliai už suaugusius pilkesni, kakta tamsi, antuodegis juosvas. Baltoji kielė yra apie 18 centimetrų ilgio ir sveria apie 25 gramus. Kojos ilgos.

## Elgsena
Gyvena prie gyvenviečių, paupiuose, prie ežerų. Lizdą krauna pastogėse, malkų krūvose, uoksuose. Deda 5-6 kiaušinius, išmargintus pilkais taškeliais. Peri 12-14 dienų. Jaunikliai lizdą palieka po 14-15 dienų. Išveda dvi vadas.

## Mityba
Minta musėmis, uodais, sparvomis, vabalais, vikšrais, sliekais. Maistą gaudo ore, ieško dirvos paviršiuje, seklumose. Tai naudingas kenkėjų naikintojas.

## Folkloras
Tautosakoje baltoji kielė yra vienas iš pavasario simbolių, siejamas su sniego, ledų tirpimu, kadangi atskrenda, anksti pavasarį dar tik pradėjus tirpti sniegui. Liaudyje vadinama ledspira, kielele, žiląja kiele.

## Šaltiniai
Kapitalizmas

**Kapitalizmas** – ekonominė socialinė sistema, grindžiama privačia kapitalo nuosavybe bei samdomuoju darbu. Kapitalistinėje ekonomikoje rinka yra pagrindinis ekonominės veiklos organizavimo būdas, prekės ir paslaugos sukuriamos atsižvelgiant tik į paklausą bei pasiūlą, o pajamos pasiskirsto per veiklą rinkoje.

Kapitalizmas ekonomikoje pradėtas institucionalizuoti Anglijoje tarp XVI ir XIX a., nors kai kurie kapitalistinio ūkio organizavimo principai egzistavo dar senovėje, o pirmieji merkantilinio kapitalizmo bruožai pasireiškė vėlyvaisiais viduramžiais. Kapitalizmas palaipsniui plito po Europą baigiantis feodalizmo epochai, o XIX–XX a. suteikė pagrindines priemones industrializacijai didžiojoje pasaulio dalyje.

Kapitalizmui atsirasti turėjo įtakos XVI a. reformacijos įdiegta etika, tradicinę panieką gobšumui pakeitusi religijos sankcionuotu sunkaus darbo ir taupumo garbinimu. Pajamų nelygybė pateisinta uolumu, skurdas sietas su tingumu, aplaidumu. Turtai nebelaikyti nuodėme, nes jie galėjo pasitarnauti bendram visuomenės labui. Žanas Kalvinas teigė jog, turtas skirtas ne savavališkam, bet bendram naudojimuisi. 1905 m. Marksas Vėberis knygoje *Protestantizmo etika ir kapitalizmo dvasia* įrodinėjo, jog rinkos ekonomika, verslumo dvasia ir kapitalizmas gimė paskatinti reformacijos ir protestantiškojo mąstymo. Anot jo, reformacija sugrąžino žmogų iš kolektyvinio tikėjimo į individualų. Jis teigė, kad žmogus asmeniškai tapo atsakingas už savo gyvenimą, tiek už savo vidines vertybes, tiek už savo darbą bei pareigų vykdymą.

1776 m. išleistoje knygoje *Tautų turto prigimties ir priežasčių tyrinėjimas* Adamas Smitas pagrindė naujos teorinės krypties – klasikinės politinės ekonomijos – atsiradimą. A. Smito darbai padėjo sukurti modernią akademinę ekonomikos discipliną bei padėjo pagrindą kapitalizmo ir laisvosios rinkos teorijoms. Savo knygoje A. Smitas pabrėžė darbo pasidalijimo ir specializacijos pranašumus ir apibūdino rinkos mechanizmo funkcionavimą. Jis teigė, kad jeigu gamintojai galės laisvai siekti pelno, gamindami prekes ir teikdami paslaugas, tuomet „nematomosios rankos“ jėgos garantuos sąlygas gaminti reikalingas prekes ir paslaugas. Jeigu rinkų nereguliuos valstybė, tuomet šioje „leiskite veikti“ aplinkoje laisva konkurencija nukreips gamybą tais keliais, kurie pakels visuomenės gerovę.

## Išnašos
Bazilika

**Bazilika** – pailgo stačiakampio formos katalikų bažnyčia, dažniausiai trijų navų, kurių vidurinė aukščiausia ir atskirta nuo šoninių kolonomis. 

Bazilikos tipo bažnyčios IV a. dažniausiai buvo kryžiaus, o nuo IX a. – kryžiškojo kupolinio plano. Nuo XI a. bazilikose pradėti mūryti skliautai. Bazilikos gali priklausyti įvairių laikotarpių architektūrai – bizantinei, romaninei, gotikinei, renesansinei, barokinei.

## Rangai
Terminu *Bazilika* taip pat yra vadinama ir popiežiaus suteikiamas aukščiausio rango bažnyčių titulas, ir tos bažnyčios nebūtinai turi architektūrinę bazilikos kompoziciją. 2020 m. pabaigoje 1881 pasaulio katalikų bažnyčių turėjo bazilikos titulą. Iš jų Afrikoje buvo 24, Amerikose - 418, Azijoje - 71, Okeanijoje - 8, o likusios - Europoje.

Dauguma pasaulio bazilikų yra **mažosios bazilikos**. Tačiau nedidelė dalis turi kitą titulą:
* **Didžiosios bazilikos** titulą turi tik 4 bažnyčios Romoje: Šventojo Petro bazilika, Laterano Šv. Jono bazilika, Didžioji Švč. Marijos bazilika ir Šv. Pauliaus bazilika už sienos.

File:San Giovanni in Laterano 2021.jpg|Laterano Šv. Jono bazilika
File:Basilique Saint Pierre - Vatican (VA) - 2021-08-25 - 4.jpg|Šventojo Petro bazilika 
File:StPaul.jpg|Šv. Pauliaus bazilika už sienos
File:Basilica di Santa Maria Maggiore - Roma.jpg|Didžioji Švč. Marijos bazilika


* **Popiežiškosios bazilikos** yra keturios didžiosios bazilikos ir Šv. Lauryno bazilika už sienos. Visos penkios seniau buvo vadinamos patriarchinėmis, ir simbolizavo 5 svarbiausius krikščionių bažnyčios patriarchatus:  Laterano Šv. Jono bazilika buvo Popiežiaus (Vakarų patriarcho) sostas; Šventojo Petro bazilika buvo siejama su Konstantinopolio patriarchu, Didžioji Švč. Marijos bazilika - su Antiochijos patriarchu, Šv. Pauliaus bazilika už sienos - su Aleksandrijos patriarchu, o Šv. Lauryno bazilika už sienos - su Jeruzalės patriarchu.
* **Mažosios popiežiškosios bazilikos** yra trys: Šv. Lauryno bazilika už sienos, Šv. Pranciškaus Asyžiečio bazilika, Švč. Angelų Marijos katedra Asyžiuje
* **Mažosios pontifikinės bazilikos** yra penkios: Pompėjų Švč. Rožinio Mergelės bazilika, Bario Šv. Mikalojaus bazilika, Padujos Šv. Antano bazilika, Loreto Šv. Šeimos bazilika, Madrido Šv. Mykolo bazilika. 
* **Mažosios patriarchinės bazilikos** yra dvi: Venecijos Šv. Morkaus bazilika ir Akvilėjos bazilika.

## Lietuvoje
 
Lietuvoje daugiausia pastatyta barokinių ir istoristinių bazilikų. Mažosios bazilikos titulą Lietuvoje turi aštuonios bažnyčios:
* Kauno Kristaus Prisikėlimo bazilika
* Vilniaus Šv. Stanislovo ir Šv. Vladislovo arkikatedra bazilika
* Krekenavos Švč. Mergelės Marijos Ėmimo į dangų bazilika
* Marijampolės Šv. arkangelo Mykolo bazilika
* Šiluvos Švč. Mergelės Marijos Gimimo bazilika
* Trakų Švč. Mergelės Marijos Apsilankymo bazilika
* Žemaičių Kalvarijos Švč. Mergelės Marijos Apsilankymo bazilika
* Kauno Šv. apaštalų Petro ir Povilo arkikatedra bazilika

## Šaltiniai
Miškinis kalviukas

**Miškinis kalviukas** (*Anthus trivialis*) – kielinių (*Motacillidae*) šeimos paukštis.

## Paplitimas
Paplitęs Europoje ir Palearktyje iki Rytų Sibiro kalnų. Tai tolimi migrantai, žiemą judantys į Afriką ir pietų Aziją.

Lietuvoje paplitęs ir dažnas paukštis. Peri 300 000–500 000 porų.

## Išvaizda
Kūno viršutinė pusė pilkai rusva ar žalsva su išilginiais juosvais dryželiais ant galvos ir nugaros. Apatinė kūno pusė gelsvai balta, kaklas, pagurklis ir krūtinė išmarginti pailgomis dėmėmis. Snapas rusvas. Kojos gelsvai rudos. Jauniklių nugarinė pusė rusva.

## Elgsena
Lietuvoje dažnas. Gyvena pamiškėse, kirtimuose, retuose miškuose. Lizdą suka ant žemės. Deda 5-6 pilkai balsvus ar žalsvus su tamsesnėmis dėmelėmis kiaušinius. Peri 13-14 dienų. Jaunikliai lizde išbūna 12 dienų. Paprastai išveda dvi vadas. Gieda garsiai, iš pradžių „vis-vis-vis…“, o užbaigia „sia-sia-sia… "

## Šaltiniai